
POVESTEA CALIFULUI BARZÄ 


Califul Chasid din Bagdad şedea într-o frumoasă după-amiază 
comod pe canapeaua sa; atipise puţin, pentru că ziua era dogo- 
ritoare şi acum, după ce trăsese un pui de somn, părea chiar bine 
dispus. Fuma dintr-o pipă lungă din lemn de trandafir, sorbea 
din cînd în cînd din cafeaua pe care i-o turna un sclav şi-şi 
mingiia după fiecare sorbiturá barba, mulţumit. Pe scurt, se 
citea pe chipul său că se simţea bine. În astfel de momente 
puteai să discuti cu el pe îndelete, pentru că era blind şi bucuros 
de oaspeţi. De-aceea Marele Vizir îl vizita în fiecare zi la această 
oră. Veni şi acum, ca de obicei, dar avea un aer îngrijorat, cu 
totul altfel de cum ii era firea. Califul îşi scoase pipa din gură 
şi grăi: „Ce- i cu fata asta posomoritä, Mare Vizir?“ Marele 
Vizir îşi încrucişă miinile pe piept, se înclină în fata stapinului 
său şi răspunse: „Doamne, nu ştiu dacă am sau nu.o fata 
posomoritä, dar acolo jos, la poarta palatului, se află un. 
negustor care are lucruri atît de minunate, încît îmi e necaz că 
nu am bani mai multi.“ 

Califul, care ar fi voit de mult să-i facă o bucurie Marelui Vizir, 
şi-a trimis sclavul său negru pînă jos să-l aducă pe negustor 
la el. Nu trecu mult şi sclavul se întoarse împreună cu ne- 
gustorul. Acesta era un bărbat gras şi mic de statură, cu tenul 
măsliniu, îmbrăcat mai mult în zdrente. Căra după el un fel de 
dulap în care avea mărfuri de tot soiul: mărgele şi inele, pistoale 
încrustate cu nestemate, pocale şi piepteni. Califul şi vizirul le 


* Antăriră din ochi pe toate şi califul cumpără în cele din urmă, 


pentru sine şi pentru Mansor două pistoale frumoase, iar 
pentru nevasta vizirului un pieptene. Cînd negustorul vru să-şi 
închidă dulapul, califul zäri un sertar micut şi-l întrebă dacă 
mai are mărfuri şi acolo. Negustorul scoase sertarul şi-i arătă 
o cutie în care se afla un praf negricios şi o foaie de hîrtie cu 
o scriere ciudată. Nici vizirul, nici califul nu putură descifra 
semnele acelea. „Am primit de mult aceste obiecte de la un 
negustor care le- a găsit în mijlocul unei uliti la Mekka, spuse 
cel cu marfa, nu ştiu ce conţin şi le dau icftin pentru că mie tot 
nu-mi sînt de trebuinta.“ 

Califul, care ţinea să aibă manuscrise vechi în biblioteca lui, 
chiar dacă nu putea să le citească, cumpără cutia împreună cu 
foaia scrisă. Negustorul plecă. Totuşi, califul voia cu orice preţ 
să afle ce ascundea scrierea aceea necunoscută şi-l întrebă pe 
Marele Vizir dacă nu ştie pe cineva care ar putea-o descifra. 
„Prea Cinstite Domn şi Stăpîn, răspunse acesta, lîngă marea 
moschee locuieşte un bărbat pe care îl cheamă Selim cel învăţat, 
el înţelege toate limbile. Porunceşte să-l cheme aici, poate 
cunoaşte aceste semne misterioase." 

Selim cel învăţat fu adus pe dată. 

„Selim, îi vorbi califul, se spune că ai fi tare învăţat, aruncä-ti 
o clipă ochii pe această scriere şi vezi dacă o poţi citi. Dacă eşti 
în stare s-o înţelegi, capeti de la mine un rind de straie noi de 
sărbătoare, de nu, douăsprezece lovituri de bici la fund şi 
douăzeci şi cinci la tălpi pentru că porţi de pomană numele de 
Selim cel învăţat.“ 

Selim se înclină în fata califului şi grăi astfel: „Să ti se impli- 
nească dorinţa, Stäpine!“ Privi lung scrierea, apoi izbucni deo- 
dată: „Este în limba latină, Stapine, de nu-i asa, porunceşte să 
fiu spinzurat.“ | 

„Spune ce scrie acolo, îi ordonă califul, dacă spui că e pe lati- 


neste.“ Selim începu să tălmăcească: „Omule care vei găsi 
acestea, cinsteşte-l pe Alah pentru bunătatea lui. Cel ce trage pe 
nări praf din această cutie şi rosteşte « Mutabor», acela se poate 
preschimba în orice animal şi va înţelege limba fiarelor. Cînd 
va voi să-şi recapete înfăţişarea de om, să se incline de trei ori 
spre răsărit şi să rostească acel cuvînt. Dar ai grijă, cînd eşti 
preschimbat, să nu care cumva să rizi, pentru că atunci cuvîntul 
magic ti se va şterge pe totdeauna din minte şi vei rămîne ani- 
mal.“ Cînd Selim cel învăţat sfârşi de citit, califul era din cale 
afară de mulţumit. Il puse pe învăţat să jure că nu va pomeni 
nimănui de această taină şi după ce îi dărui straie bogate, îl 
lăsă să plece. 


Apoi îi spuse Marelui Vizir: „Asta zic şi eu tîrg, Mansor!“ 
De-abea aştept să mă văd animal. Miine dimineaţă să vii la 
mine. Mergem împreună pe cîmp, tragem pe nas puţin praf din 
cutie, ciulim urechile la tot ce se vorbeşte în aer şi în apă, în 
pădure şi pe cîmp 


ges 


De-ndată ce şi-a terminat califul masa de dimineaţă şi s-a 
îmbrăcat, Marele Vizir a şi apărut, după cum îi poruncise 
stăpînul, să-l însoţească la plimbare. Califul îşi viri cutia cu 
praful fermecat la cingătoare şi, după ce le ordonă curtenilor să 
se depărteze, plecă doar cu Marele Vizir. Străbătură mai întîi 
grădinile întinse ale palatului, dar degeaba căutară cu privirea 
vreo vietate să-şi poată încerca vrăjitoria. În cele din urmă, 


vizirul fu de părere să meargă mai departe, pînă la lac, unde 
văzuse adesea o puzderie de păsări, mai ales berze, care prin 
ţinuta lor gravă şi clămpănitul sever i-au atras de fiecare dată 
atenţia. 

Califul îi acceptă sfatul şi porniră într-acolo. Abea ajunşi au şi 
zărit o barză păşind cu demnitate încoace şi încolo, căutînd 
broaşte şi clămpănind ceva pe limba ei. În aceeaşi clipă obser- 
vară, sus în văzduh, o altă barză care zbura spre ei. 

„Pun prinsoare pe barba mea, Înălţimea Voastră, spuse Marele 

Vizir, că aceşti piciorongi vor purta acum o discuţie de toată 
frumuseţea. Ce-ar fi să ne facem berze?“ 
„Că bine zici! răspunse califul, dar mai întîi sá repetám tot ce 
trebuie să facem cînd vrem să devenim iar oameni. Aşa. Dacă 
ne înclinăm de trei ori cu faţa spre răsărit şi rostim «Mutabor» 
atunci vom fi iar, eu calif şi tu vizir. Numai să nu ne pună dracul 
să ridem că atunci sîntem pierduţi!“ 

Spunînd acestea califul observă cum cealaltă barză trecu pe 

deasupra capului său şi se lăsă la pămînt. Îşi scoase repede cutia 

de la cingătoare, trase pe nas puţin praf fermecat şi o întinse 

Marelui Vizir, care făcu la fel pînă strănută. Apoi strigară 

amindoi într-un glas: „Mutabor!“ 

Şi iată că picioarele li se făcură subţiri şi roşii, minunatii conduri 

galbeni ai califului şi ai insotitorului său se preschimbarä în 

ghiare de barză, braţele deveniră aripi, gitul le crescu dintre l 

omoplati lung de-un cot, barba le dispăru şi corpul li se acoperi 

de un penet moale şi alb. p 

„Aveţi un cioc foarte dragut, domnule vizir, rosti uimit califul. 

Jur pe barba Profetului că n-am mai văzut aşa ceva.“ 

„Mulţumesc cu smerenie, îi răspunse Marele Vizir, făcînd 


o plecăciune, dar, dacă-mi este îngăduit, aşi spune că Înălţimea 
Voastră arată mai bine ca barză, decât atunci cînd era calif. Dar 
veniţi, dacă vă face plăcere, să tragem cu urechea şi să vedem 
cum ne descurcám în limba berzelor.“ 

Între timp cealaltă barză poposise pe pămînt. După ce îşi cu- 
rata picioarele cu ciocul şi-şi aranjä penele se duse drept la 
surata ei. Noile berze se apropiară grăbite de ele şi ascultară 
mirate următoarea discuţie: 

„Bună dimineaţa, doamnă Picior-lung, aşa devreme pe cîmp?“ 
„Bună să-ţi fie inima, dragă Plisc-ascuţit! Tocmai mi-am luat 
micul dejun. Nu pofteşti să guşti o bucăţică de sopirlä sau 
o pulpişoară de broască?“ 

„Nu, mulţumesc, azi nu mi-e foame deloc. Am venit pentru alt- 
ceva pe cîmp. Trebuie să dansez în faţa oaspeţilor tatălui meu | 
şi vreau să repet putin în linişte.“ | 

Abea rosti acestea şi tînăra barză făcu câteva mişcări gratioase. 
Califul şi Mansor o urmăreau vräjiti, dar cînd încercă o figură 
mai complicată, sprijinindu-se pe un picior şi dînd usor din 
aripi, cei doi nu se mai putură abtine şi izbucniră într-un hohot 
de ris. O tinurä aşa multă vreme. Primul îşi veni în fire califul. 
„Că bine ne-am mai distrat, strigă el, a fost o petrecere pe 
cinste, păcat că bietele păsări s-au speriat de risetele noastre, 
altfel cu siguranţă că ar fi şi cîntat!“ 

Dar deodată Marele Vizir îşi aminti că rîsul era interzis în 
timpul vrajei. Îi împărtăşi califului temerea sa. 

„Pe Mekka şi Medina! Asta ar mai lipsi, să rămîn barză! Fă 
ceva, aminteste-ti vorba aceea neroadá; eu nu reuşesc deloc.“ 
„Trebuie să ne inclinäm de trei ori cu fata spre răsărit şi să 
rostim: «Mu-Mu-Mu!» “ | 


Se întoarseră amindoi spre răsărit, se aplecară pînă atinseră cu 
pliscurile pămîntul, dar vai, nu-şi aminteau cuvîntul fermecat. 
Degeaba se înclina cu zel califul, degeaba striga vizirul cu foc 
„Mu-Mu“, formula magică le pierise din minte şi bietul Chasid 
împreună cu vizirul său erau sortiti să rămînă berze. 


Cei doi străbăteau disperaţi cîmpul în lung şi-n lat, nu mai ştiau 
ce să facă de-atita obidä. De ieşit din pieile lor de barzá nu 
puteau, de întors în oraş nici atît. Cum să mai poată fi recu- 
noscuti. Cine ar fi dat crezare unei berze care susţine că e cali- 
ful? Si chiar dacă ar fi crezut-o, doar nu erau nebuni locuitorii 
Bagdadului să accepte ca o barză să le fie calif. 
Aşa îşi duseră viaţa zile în şir, hrănindu-se cu te miri ce poame 
de pe cîmp, pe care nu le puteau mesteca cum trebuie din cauza 
pliscurilor lungi. Sopirlele şi broastele nu prea îi ispiteau 
deoarece se temeau să nu-şi strice stomacul cu asemenea deli- 
catese. Singura lor bucurie, în. nenorocirea care-i lovise, era că 
puteau să zboare, şi zburau deasupra acoperişurilor din Bagdad 
să vadă ce se petrece în oraş. 


În primele zile observară că pe străzi domnea neliniştea şi tri- 
stetea. Dar la vreo câteva zile după vrăjitoria cărora îi căzuseră 
jertfă, tocmai cînd se aflau pe palatul califului, au văzut jos în 
stradă o procesiune nemaipomenită. Surle şi tobe răsunau, 
pe un cal împodobit şedea un bărbat cu o mantie de purpură 
bătută în nestemate, înconjurat de curteni în haine strălu- 
citoare. Jumătate din Bagdad îl urma şi toţi strigau: „‚Iräiascä 
Mizra, stăpînul Bagdadului! 

Atunci cele două berze se privirä lung una pe alta şi califul 
Chasid spuse: „Înţelegi acum, Mare Vizir, de ce am fost vräjit? 
Acest Mizra este fiul duşmanului meu de moarte, prea puterni- 
cul vrăjitor Kaşnur, cel care mi-a jurat, într-un ceas blestemat, 
răzbunare. Dar nu încetez să mai sper. Vino cu mine, bunul 
meu tovarăş de suferință, să mergem la mormîntul Profetului, 
poate că acolo, la locul sfînt, blestemul va fi dezlegat.“ 

Se ridicară de pe acoperişul palatului şi-şi luară zborul spre 
Medina. 

Dar nici cu zburatul nu se prea descurcau cele două berze, 
fiindcă nu prea aveau experienţă. 

„Vai, Stäpine, se tîngui după cîteva ore Marele Vizir, cu voia 
Inältimii Tale, cu n-o mai duc mult aşa, zburati prea repede! 
S-a făcut seară şi ar fi mai înţelept să ne căutăm un adăpost 
pentru la noapte.“ 

Chasid îşi ascultă supusul şi deoarece jos în vale zări o ruină, 
care ar fi putut să le servească drept refugiu, zburarä într-acolo. 
Locul unde poposiră ca să înnopteze părea să fi fost odinioară 
un castel. Coloane zvelte se inältau dintre ruine, ornamentatii 
minunate, păstrate încă neatinse, mărturiseau măreţia de altă- 


dată. Chasid şi insotitorul său mergeau pe coridoarele întu- * 


necoase, căutînd un loc uscat. Deodată barza Mansor se opri. 
„Doamne şi Stăpîne, şopti el, este o nebunie din partea unui 
Mare Vizir, cu atît mai mult din partea unei berze, să se teamă 
de fantome. Dar mie mi s-a făcut frică, pentru că am auzit chiar 
aici alături un geamat.“ 

Califul se opri şi auzi gi el desluşit un plinset infundat, ce părea 
a veni mai degrabă de la un om decât de la un animal. Nerăb- 
- dător, vru să se îndrepte într-acolo, dar vizirul îl apucă. cu 
pliscul de o aripă, implorîndu-l să nu se arunce într-o nouă pri- 
mejdie, de care nu avea cunoştinţă. În zadar! Califul, în pieptul 
căruia bătea, chiar şi sub penele de barză, o inimă vitează, se 
smulse cu sacrificiul cîtorva fulgi şi se pierdu în gangul întu- 
necat. În curînd ajunse la o uşă întredeschisă şi auzi suspine 
amestecate cu tipete venind dintr-acolo. 

Impinse usa cu pliscul gi rämase uluit in prag. In incäperea 
päräginitä, luminată doar de razele lunii, ce pätrundeau printre 
gratiile unei fierăstruici, şedea pe podea o bufnita. Lacrimi grele 
se rostogoleau din ochii ei rotunzi şi cu voce răguşită scotea din 
ciocul încovoiat tînguiri şi vaiete. Cînd îi văzu pe Calif şi pe 
Vizir apropiindu-se, izbucni într-un strigăt de bucurie. Plină de 
gingăşie îşi şterse cu aripa pestriță, ochii de lacrimi şi, spre 
uimirea celor doi, vorbi într-o arabă perfectă: „Bine aţi venit, 
berzelor, sosirea voastră e un semn bun, salvarea mea se apro- 


pie. Mi s-a prezis odată că o mare bucurie îmi va veni de la 

berze | 
Cînd şi-a mai revenit din uimire, califul se înclină cu gîtul lui 
cel lung, îşi încrucişă picioarele subţiri într-o poziţie gratioasä 
şi grăi: „Bufnitä dragă, după spusele tale cred că am aflat în 
tine o tovarăşe de suferinţă. Dar, vai, speranţa, că noi te-am 


putea salva, este zadarnică. Vei recunoaşte singură, cît sîntem 
de neajutorati, cînd ai să ne cunoşti povestea.“ 
Bufnița il rugă să povestească şi Califul îşi depáná intimplärile, 


pe care le cunoaştem şi noi. 


După ce califul i-a istorisit bufniței povestea lui, aceasta îi 
mulțumi spunîndu-i: „Ascultă şi tu povestea mea şi vei vedea că 
nu sînt mai puţin nefericită decât tine. Tatăl meu este regele 
Indiei şi eu singura lui fiică năpăstuită. Mă numesc Lusa. Acel 
vrăjitor Kaşnur, care v-a fermecat, m-a aruncat şi pe mine în 
nenorocire. Într-o zi s-a infátigat tatălui meu şi m-a cerut de 
soţie pentru fiul său Mizra. Dar tatăl meu, care este un bărbat 
iute din fire, a poruncit să fie asvirlit pe trepte, afară. Ticälosul 
s-a strecurat sub alt chip în preajma mea şi într-o zi, pe cînd mă 
aflam în grădină şi tocmai cerusem să mi se aducă o băutură 
răcoritoare, mi-a dat, deghizat în sclav, o licoare care m-a pre- 
schimbat în această făptură respingătoare. Leşinată de spaimă 
m-a adus aici şi mi-a strigat cu o voce înfricoşătoare: «Aici să 
rămii, urâtă de toţi, ocolită chiar şi de animale, pînă la sfîrşitul 
zilelor tale sau pînă cînd se va găsi cineva care, de bună voie, să 
te ceară de nevastă, în ciuda chipului tău hidos. Asta este răz- 
bunarea mea împotriva ta şi a trufaşului tau tata!» 


De atunci s-au scurs multe luni. Trăiesc singură şi tristă, ca 
o pustnică, între aceste ziduri, urîtă de toată lumea, trezind 
spaima bietelor animale. Splendoarea naturii îmi este interzisă: 
ziua sînt oarbă şi cînd luna îşi varsă lumina palidă peste ruine 
îmi cade vălul de pe ochi.“ Bufnița sfirsi de povestit şi-şi şterse 
ochii cu aripa, deoarece povestea suferințelor ei i-a stirnit din 
nou lacrimile. ; 

Ascultînd nefericitele întîmplări ale prințesei, califul căzu pe 
gînduri. | l 
„Dacă nu mă înşel, vorbi el, atunci între destinele noastre există 
o legătură tainică. Dar unde să găsesc cheia acestui mister?“ 
Bufnița îi răspunse: „O, Stăpîne, am o bănuială. Odinioară 
în copilărie, o femeie mult învățată mi-a prevestit că o barză îmi 
va aduce o fericire mare şi poate că ştiu eu o soluţie să ne sal- 
văm.“ 

Califul o privi mirat şi întrebă dacă s-a gîndit la ceva anume. 
„Vrăjitorul care ne-a nenorocit pe amîndoi vine o dată pe lună 
la aceste ruine. Nu departe de această încăpere se află o sală. 
Acolo obişnuieşte să benchetuiască împreună cu tovarăşii lui. 
Fam auzit eu insämi adesea. Îşi povestesc atunci blestemätiile, 
poate cä pomeneste o datä si cuvintul vräjit, pe care l-aţi 
uitat.“ 

»O, scumpă prinţesă, strigă califul, spune cînd vine încoace şi 
unde este sala aceea?“ 

Bufnița tácu o clipă, apoi spuse: „Să nu mi-o luaţi în nume de 
rău, dar nu vă pot îndeplini dorinţa decît cu o condiţie.“ 
„Spune, hai, vorbeşte odată! strigă Chasid. Porunceşte, orice 
ar fi.“ | 

„Doresc şi eu ca şi voi să fiu liberă, dar aceasta nu se poate 


întîmpla decît dacă unul din voi îmi cere mina.“ Berzele părură 
cam încurcate la această propunere şi califul îi făcu semn 
supusului său să iasă împreună cu el puţin pînă afară. 

„Mare Vizir, îi spuse califul, cînd se aflau dincolo de uşă, mă 
tem că fac un tîrg de care o să-mi pară rău, dar n-ai putea s-o iei 
de soție?“ 

„Cum? răspunse acesta, ca să-mi scoată nevastä-mea ochii cînd 
ajung acasă? Şi pe urmă eu sînt om bătrîn. Măria Voastră în 
schimb sinteti tînăr şi necăsătorit şi ati putea mai degrabă să-i 
oferiţi mina Voastra.“ 

„Tocmai asta e, oftă califul, lásindu-si aripile să-i atîrne. De 
unde să ştiu eu dacă e tînără şi frumoasă? Asta e ca şi cum aş 
lua-o cu ochii legaţi.“ 

Se tîrguiră multă vreme şi în sfîrşit, cînd califul văzu că vizirul 
ar vrea mai bine să rămînă barza decît să se însoare cu bufnița, 
se hotărî să îndeplinească el însuşi condiţia. Bufnița era din cale 
afară de fericită. Le mărturisi că veniseră cum nu se putea mai 
bine, deoarece s-ar fi putut ca tocmai în seara aceea să se adune 
vrăjitorii. Părăsi împreună cu berzele încăperea şi-i petrecu în 
sala cea mare. Trecură printr-un gang lung şi întunecos. Deo- 
dată o rază luminoasă tigni dintr-un zid pe jumătate prăbuşit. 
Cînd ajunseră acolo, bufnița îi sfătui sá se tind cit mai deoparte. 
Din ungherul în care se aflau, puteau vedea toată sala. Era 
împodobită de jur împrejur. O mulţime de lămpi colorate 
înlocuiau lumina zilei. În mijlocul sălii se afla o masă rotundă, 
plină cu felurite bucate. În jurul mesei era o canapea circulară, 
pe care stăteau opt bărbaţi. Berzele recunoscură în persoana 
unuia dintre ei pe negustorul, care le vînduse praful vrăjit. Un 
comesean tocmai il stîrnea să-şi povestească ultimile pätänii. 


Atunci el povesti, printre altele, şi povestea califului şi a vizi- 
rului său. „Şi ce cuvînt magic le-ai dat?“ îl întrebă un alt 


vrăjitor. „Un cuvînt greu, latinesc, «Mutabor».“ 


Cînd auzirá berzele, din cotlonul lor, acestea, îşi ieşiră din fire 
de bucurie. Alergară pe picioroangele lor atît de repede spre 
ieşire, încît bufnița abea putea să-i urmeze. Atunci califul îi 
spuse emoţionat: „Salvatoarea vieţii mele şi a prietenului meu, 
drept sa imine pentru tot ceea ce ai i făcut pentru noi, primeşte 
să-ţi fiu sot.“ 

Apoi îşi îndreptă faţa spre răsărit. Berzele îşi indias de trei ori 
giturile lor lungi către soarele care tocmai mijea din spatele 
munţilor: „Mutabor!“ strigarä şi cât ai clipi fură iar ca mai 
înainte. În bucuria imensă a vieţii regăsite, cei doi, stăpîn şi 
supus, rideau şi plîngeau unul în braţele celuilalt. Dar cine 
ar putea să descrie uimirea lor cînd îşi întoarseră capetele. 
O fată minunată, îmbrăcată toată în pietre preţioase, se afla în 
faţa lor. Zimbind îi întinse califului mîna. 

„Nu o mai recunoasteti pe biata bufnita?“ spuse ea rizind. Cali- 
ful era atît de fermecat de frumuseţea şi de gratia fetei, încît nu 
se putu opri să nu exclame că cea mai mare fericire a vieţii lui 
a fost aceea că a fost preschimbat în barză. 

Cei trei plecară împreună la Bagdad. Califul găsi în veşmintele 


sale nu numai cutia cu praful fermecat, ci şi punga cu bani. 
În satul următor făcură un scurt popas şi îşi cumpărară cele de 
trebuintä pentru drum. | 
Astfel ajunseră, în curînd, la porţile Beg adele Sosirea cali- 
fului stirni o mare nedumerire. Toţi îl credeau mort şi po- 
porul se veseli foarte, că şi-a recăpătat vechiul stăpîn. 

Ura oamenilor împotriva uzurpatorului Mizra crescu şi mai 
mult. Ei pătrunseră în palat şi-i luară captivi pe bătrînul vrăjitor 
şi pe fiul acestuia. Pe bătrîn, califul îl trimise în aceeaşi ruină 
în care zăcuse prinţesa şi porunci să fie spînzurat.. Pe fiul 
acestuia, care nu se pricepea la vrăjitoriile tatălui său, îl puse 
să aleagă, dacă să fie ucis sau să tragă praf pe nas. După ce 
acesta s-a hotărît, în sfîrşit, Marele Vizir i-a oferit cutia cu 
praful vräjit. O priză zdravănă şi cuvîntul magic l-au pre- 
schimbat, cît ai bate din palme, în barză. După aceea califul l-a 
închis într-o colivie de fier şi l-a atirnat în grădina palatului. 
Mulţi ani fericiţi a petrecut Chasid alături de soţia sa, prinţesa. 
Clipele lui cele mai plăcute erau acelea, cînd Marele Vizir venea 
după-amiaza la el să mai stea de vorbă împreună. Atunci îşi 
povesteau peripetiile şi cînd califul era din cale afară de bine 
dispus il imita pe Marele Vizir, aşa cum arăta acesta în chip de 
barză. Păşea grav prin odaie cu picioarele tepene, în sus şi în jos, 
dădea din braţe ca din aripi şi arăta cum se înclina bietul vizir 
în zadar spre răsărit, strigînd „Mu-Mu-Mu“. Doamna califului 
şi copiii ei se prăpădeau după aceste reprezentații. Dar cînd 
califul se întrecea cu gluma, clámpánind şi strigînd „Mu-Mu“, 
atunci vizirul îl ameninţa rizind, că o să-i spună doamnei sale 
ce au vorbit ei doi la ruine, în spatele uşii, ca să nu-i audă prin- 
tesa Bufnița. 


